Foreldremøte for 10. klasse, tysdag 30. august 2016:

Framfor alt vil eg informere om at årets 10. klassingar er ein gjeng med superflotte ungdom. Det er ein gjeng som vil noko med opplæringa si, og som har stor arbeidskapasitet. Dei er jamt over veldig bevisste på si eiga læring og positive til skulearbeidet.

Eg håpar dette skuleåret som ligg framom oss kjem til å bli eit godt arbeidsår, eit år med mange og lærerike opplevingar – men ikkje minst eit år der alle kan få vere seg sjølv og trivast. Vi har allereie starta opp med jamlege øvingar og sett oss mål for korleis vi kan få til eit best mogleg klassemiljø for alle elevane. Dette er eit krevjande arbeid, men ikkje minst eit viktig arbeid, som vi heile tida må ha i fokus.

Ei viktig støtte frå foreldra, vil her vere å snakke positivt om andre elevar og familiar rundt middagsbordet. Klassekontakten, saman med andre foreldre vil også setje i verk ulike trivselstiltak, for å sveise saman gjengen på ein annan måte enn vi kan få til i skuletida.

Andre saker:

\* Ragnhild Hoslemo er ny klassekontakt. Torfinn Haugen sit framleis med ansvaret for og oversikten

 over klassekontoen. Når det gjeld pengar til turen med Hvite Busser, skal klassen arbeide på to

 vareteljingar til.

\* **Om turen med Hvite Busser**: Vi arbeider med saken, men slik det nå ser ut, kjem turen truleg til å

 bli i siste halvdel av april 2017. Vi henter nå inn ulike tilbod, både på 8-dagars tur og 10-dagars tur.

 Når vi har fått dei ulike tilboda frå Hvite Busser, ønskje vi å kalle inn til eit møte, der de som

 foreldre kan vere med å få informasjon om dei ulike tilboda, og få vere med å bestemme kva tur

 det blir.

 Vi vil sjølvsagt også ha eit eige foreldremøte med meir detaljar om turen, i god tid. Men allereie nå

 kan det vere lurt å sjekke utløpsdato på passet, og ordne med t.d. helsetrygdkort. (Du går inn på

 HELFO sine nettsider og bestiller).

\* Info om skulestartturen, tysdag 6. til torsdag 8. septemer: Skrivet med informasjon om opplegget

 og kva elevane må ha med seg av utstyr, ligg på heimesida til Bykle barne- og ungdomsskule.

 Dokumentet heiter «Padletur – skulestarttur» og ligg under fana «Fleire dokument» på sida til 10.

 klasse. Elevane har også fått dette på papir. Viss det er vanskeleg å finne dette, så ta kontakt, slik at

 eg kan ordne det.

\* Kontakt med skulen/kontaktlærar: Vi bruker **mobilskule**, der du sender ein sms til **03686** og skriv

 **Bykle\_ 10** (det er viktig at du har mellomrom mellom Bykle og 10) og teksten du vil skrive. Meldinga

 kjem då direkte på epost til kontaktlærar, og fungerer som ei meldingsbok.

\* **Heimesida:** Eg vil oppfordre alle foreldre til å innom heimesida med jamne mellomrom. Her ligg

 nyhende, men også planar, t.d. **læringsplanen** for kvar veke.

**Det er viktig at elevane har fokus på å arbeide med og lære seg det som står på læringsplanen.** Dette kan de foreldre hjelpe til med, ved å vise at de følgjer opp og viser interesse for arbeidet deira, mellom anna med å aktivt gå inn på 10. klasse si heimeside.

Ved planlagt fråver, som til dømes tannlegebesøk, er det viktig at elevane gjer det dei skal i følgje læringsplanen. Dei har ikkje «leksefri» i slike tilfelle.

\* **Mobilfri skule:** Vi har gode og positive erfaringar med å vere ein mobilfri skule. Det tryggjar

 elevane, og minskar omfanget av mobbing.

\* **Ei oppmoding!**

**Gym midt på dagen**: Det er viktig at elevane dusjar etter at dei har hatt gym midt i skuledagen. Å vere i eit klasserom med mange ulike, ofte litt sterke kroppslukter, kan vere noko ubehageleg for mange. Fint viss de kan snakke litt med ungdommane dykkar om dette, og fortelje dei at dette er eit vanleg og naturleg fenomen i den alderen, men at det hjelper å dusje og ta på seg reint tøy og reine sokkar.

Til slutt:

Eg ser fram til eit fint å som kontaktlærar for 10. klasse, og håpar at vi også kan halde fram med eit godt skule-heim-samarbeid!

Ikkje ver redde for å ta kontakt!

Bruk helst mobilskule, men det går også an å sende melding eller ringe meg på tlf. **91 16 55 62**, eller sende epost til: merete.severinsen@bykle.kommune.no

Bykle, 31. august 2016

Med vennleg helsing Merete